Document ID: /roh_data/filtered/swiss_laws_in_ROHinterleaved.jsonl.gz/24781

This text was translated from EN into Rumantsch Grischun.

Claims for compensation and satisfaction in appellate proceedings are governed by Articles 429–434. Where the accused is neither fully nor partly acquitted and the proceedings are not abandoned but the accused is successful on other points, he or she is entitled to appropriate compensation for his or her expenditure. If the appellate authority quashes a decision in accordance with Article 409, the parties are entitled to appropriate compensation for their expenditure in the appellate proceedings and that part of the proceedings before the court of first instance that related to the quashed decision. An accused who is acquitted or receives a reduced sentence following a review of the case is entitled to appropriate compensation for his or her expenditure in the review proceedings. He or she is also entitled to satisfaction and compensation for time spent in custody, provided this deprivation of liberty cannot be not accounted for in sanctions imposed in respect of other offences.

Ils dretgs sin indemnisaziun e sin reparaziun en la procedura da meds legals sa drizzan tenor ils artitgels 429–434. Sche la persuna inculpada na vegn betg acquittada dal tuttafatg u per part e sche la procedura na vegn betg messa ad acta, ma sche la persuna inculpada gudogna en auters puncts, ha ella il dretg sin ina indemnisaziun adequata per sias spesas. Sche l’instanza da meds legals annullescha ina decisiun tenor l’artitgel 409, han las partidas il dretg d’ina indemnisaziun adequata per lur spesas en la procedura da meds legals ed en la part annullada da la procedura d’emprima instanza. La persuna inculpada che vegn acquittada u che survegn in chasti main sever suenter ina revisiun, ha il dretg sin ina indemnisaziun adequata per sias spesas en la procedura da revisiun. Ella ha plinavant il dretg sin ina reparaziun e sin ina indemnisaziun per la privaziun da la libertad ch’ella ha subì, nun che questa privaziun da la libertad possia vegnir quintada tar las sancziuns pronunziadas pervia d’auters malfatgs.